tartuNLP/wikipedia-smugri-20251201 huggingface dataset:
Markkinoiden ajoittaminen

Markkinoiden ajoittaminen on sijoittamisessa käytetty strategia, jossa omaisuuserien hinnankehitystä pyritään ennustamaan. Strategian tavoitteena on olla markkinoilla ja poistua sieltä tuottojen kannalta edullisimpina ajankohtina. Ajoittamisessa voidaan käyttää apuna fundamenttianalyysin ja teknisen analyysin keinoja.
Markkinoiden ajoittaminen on vaikeaa. Sitä tavoittelevan kohtaamia riskejä ovat esimerkiksi poissaolo markkinoilta parhaiten tuottavina pörssipäivinä sekä virheellisistä päätöksistä koituvat tappiot, jotka mitätöivät saavutetut voitot. Lisäksi ajoittamiseen pyrkivälle sijoittajalle koituu vaihtoehtoiskustannuksia. Hän saattaa välttää osakkeiden ostamista silloin, kun niiden arvostustaso on todellisuudessa matalalla, jolloin keräämättä jäävät ne tuotot, jotka hän olisi saanut pitäytymällä osakesijoituksissa koko ajan. Erityisen haastavaa markkinoiden ajoittamisesta tekee se, että heikoimmat ja parhaat tuottopäivät osuvat usein ajallisesti lähelle toisiaan. Onnistuakseen ajoittamisessa laskumarkkinoiden välttämisen toivossa osakeomistuksistaan luopuneen sijoittajan pitäisi osata palata markkinoille riittävän aikaisin eli yleensä siinä vaiheessa, kun tulevaisuudennäkymät ovat synkkiä ja rahojen sijoittaminen osakkeisiin vaikuttaa järjenvastaiselta. Siksi osakemarkkinoilla pysyminen sekä nousujen että laskujen aikana onkin perusteltu toimintatapa. 
Pyrkimys ennustaa markkinoiden käyttäytymistä voi johtaa siihen, että päätöksiä tehdään tunteiden eikä rationaalisen ajattelun pohjalta. Lisäksi kaupankäyntipalkkiot ja verot saattavat heikentää tuottoja huomattavasti, jos osto- ja myyntitoimenpiteitä on liikaa. Warren Buffettin mukaan ei ole ylipäänsä kannattavaa yrittää ennustaa, miten osakemarkkinat liikehtivät lyhyellä aikavälillä.
Varainhoitotalo Charles Schwab on laatinut ja julkistanut laskelmia siitä, kuinka vuosittaisen 2 000 dollarin sijoituksen S&amp;P 500 -osakeindeksiin vuosina 2001–2020 viidellä eri tavalla tehnyttä sijoittajaa olisi menestynyt. Laskelmat liittyvät vain ostojen ajoittamiseen, sillä varainhoitotalon skenaariossa osakkeita ei missään vaiheessa myyty. Edellä mainitut hypoteettiset sijoittajat toimivat seuraavasti:
Charles Schwabin laskelmien mukaan yllä mainituilla sijoitustavoilla päädyttiin seuraaviin varallisuuskertymiin 20 vuoden jakson lopussa:
Havaintoesimerkin henkilöistä huonoiten menestyi siis Larry Linger, joka jäi aina odottamaan parempaa tilaisuutta eikä päätynyt sijoittamaan osakkeisiin missään vaiheessa. Parhaiten pärjäsi täydellisesti markkinoiden ajoittamisessa onnistunut Peter Perfect, mutta 15 920 dollarin ero hänen ja ajoittamista kokonaan karttaneen, välittömästi vuoden alussa rahansa osakkeisiin sijoittaneen Ashley Actionin välillä oli suhteellisesti yllättävän pieni. Rosie Rotten puolestaan keräsi ajoittamisen täydellisestä epäonnistumisesta huolimatta huomattavasti suuremman potin kuin kokonaan osakemarkkinoiden ulkopuolelle jättäytynyt Larry Linger. Edellä kerrotut tulokset sisältävä Charles Schwabin tutkielma ei ole akateeminen tutkimus.
Super 1600

Super 1600 (lyhyesti S1600) on luokka autoille, joita käytetään autourheilussa. Luokan autot ovat etuvetoisia (yksi vetävä akseli) 1,6-litraisella vapaasti hengittävällä moottorilla. Rallissa autojen on myös oltava A-ryhmän sääntöjen mukaisia. Luokan autoja käytetään rallissa, rallicrossissa ja rata-ajossa.
Suomessa rallin SM-sarjassa Super 1600 -luokan autoilla voidaan ajaa SM4-luokassa.
Luokan autoja on käytetty muun muassa JWRC-sarjassa.
Emil Bergkvist

Emil Bergkvist (s. 17. kesäkuuta 1994) on ruotsalainen ralliautoilija. Hän voitti JWRC-sarjan mestaruuden vuonna 2018. Bergkvist voitti ERC Junior -mestaruuden vuonna 2015. Bergkvist voitti ADAC Opel Rallye Cup -sarjan vuonna 2014 ja sai Opelin sponsoriksi seuraavalle kaudelle.
Gunilla Röör

Gunilla Kristina Röör (s. 16. elokuuta 1959 Bromma) on ruotsalainen näyttelijä, ohjaaja ja teatterinjohtaja. Hän työskenteli Tukholman kaupunginteatterissa vuosina 1986–2021. Lisäksi hän on näytellyt elokuvissa. Hänet on palkittu kahdesti Guldbaggella rooleistaan elokuvissa "Freud flyttar hemifrån..." (1991) ja "Sommaren" (1996). Vuodesta 2021 Röör on johtanut Norrbottensteaternia Luulajassa.
Röörin äiti oli laulaja Inger Berggren.
Björn Cederberg

Björn Cederberg (s. 23. heinäkuuta 1937) on ruotsalainen kartanlukija. Hän osallistui 64 rallin MM-sarjan kilpailuun. Hänen 
ensimmäinen kilpailunsa MM-sarjassa oli Monte Carlo -ralli 1973 ja viimeinen oli RAC-ralli 1989. Hän toimi pitkään Stig Blomqvistin ja Per Eklundin kartanlukijana.
Christian Geistdörfer

Christian Geistdörfer (s. 1. helmikuuta 1953) on saksalainen kartanlukija. Hän osallistui 61 rallin MM-sarjan kilpailuun, joista ensimmäinen oli Kanadan ralli 1977 ja viimeinen Suomen ralli 1989. Hän oli pitkään Walter Röhrlin kartanlukija ja lisäksi muun muassa Hannu Mikkolan ja Sepp Haiderin kartanlukija.
Geistdörfer on kirjoittanut muistelmateoksen "By Walter's Side: Röhrl and Geistdörfer: The Dreamteam of Rallying" ajasta Röhrlin kanssa maailmanmestaruusvuosina.
Masked Singer Suomi (5. tuotantokausi)

Masked Singer Suomen viidennen kauden esittäminen alkoi MTV3-kanavalla 9. syyskuuta 2023 ja päättyi 25. marraskuuta 2023. Kauden juonsi Ilkka Uusivuori. Panelisteina jatkoivat Janne Kataja ja Maria Veitola. Uusina panelisteina aloittivat Jenni Poikelus ja Benjamin Peltonen.
Kaudella esiintyivät seuraavat 12 hahmoa: Kiuas, Kylpyankka, Maajussi, Mustekala, Nöpö, Orava, Sudenkorento, Taapero, Bambi, CO2, Discokissa, ja Ilopilleri. Kauden viidennessä jaksossa uutena hahmona mukaan tuli Bulldog. Kuudennen jakson uusi hahmo oli Kolibri.
Jaksot.
1 Keskikatsojamäärä televisiossa jakson ensiesityspäivänä.&lt;br&gt;
Antti Ojanperä (ravivalmentaja)

Antti Ojanperä (s. 1980) on suomalainen ravivalmentaja. Ojanperän ja hänen puolisonsa Jutta Ihalaisen valmennustalli on Pihtiputaalla. Ojanperän nimissä olevan valmennustoiminnan lämminveriset ja suomenhevoset ovat voittaneet useita suurkilpailuja. Lukuisten muiden kilpailuiden lisäksi ravikuninkuuden ovat voittaneet Jokivarren Kunkku ja kolme kertaa Evartti sekä Suur-Hollola-ajon MAS Champ ja Main Stage. Ohjastajana Ojanperä on voittanut muun muassa suomenhevosten derbyn Herra Heinämiehellä.
Vuoden ravivalmentajana Ojanperä on palkittu kahdesti, vuosien 2018 ja 2024 menestyksen johdosta.
Ennen Pihtiputaalle asettumista vuonna 2010 Ojanperä oli Aimo Sulinin tallin valmentajana Kangasalla noin puolentoista vuoden ajan.
Vihoviimeiset tangot

Vihoviimeiset tangot on suomalaisen näyttelijä-laulaja Esa Pakarisen viides, vuonna 1973 julkaistu studioalbumi. Levy sisältää Toivo Kärjen säveltämiä tangoja levyn tuottaneen Vexi Salmen uudelleen sanoittamina.
Finnlevy julkaisi albumin Rytmi-levymerkillään vuonna 1973 vinyylilevynä ja C-kasettina. Vuonna 2011 julkaistu "Meiltähän tämä käy! Kaikki levytykset 1951–1988" -kokoelma sisältää kaikki albumin kappaleet.
Kappaleet.
Kaikki kappaleet sovittanut Eino Virtanen.
B-puoli.
Lähteet:
Tekijät.
Muusikot.
Lähde:
Tuotanto.
Lähde:
La Neuveville

La Neuveville on Sveitsissä, Bernin kantonin Bernin Juran hallintopiirissä sijaitseva kaupunki. Se sijaitsee Bieljärven vieressä ja rajoittuu Neuchâtelin kantoniin lännessä.
Kaupunki perustettiin vuonna 1312 Baselin hiippakunnan piispan toimesta. Vuonna 2022 kaupungin väkiluku oli 6 820.
Turismi.
Bieljärven ranta tarjoaa hyvät mahdollisuudet harrastaa vesiurheilua. St-Joux’n ympärillä oleva rantaviiva ja sen piknik-alueet ovat suosittuja. Aktiiviset harrastajat voivat vuokrata polkuveneitä, kajakkeja ja kanootteja.
Kaupungissa järjestetään lukuisia opastettuja kierroksia, joka auttaa asiakkaita tutustumaan kaupungin keskiaikaiseen historiaan.
Kylmälaukku

Kylmälaukku on kannettava reppu, laatikko tai kassi, jonka tavoitteena on pitää sinne laitettu ruoka kylmänä ja käyttökelpoisena.
Kylmälaukkuja on useita erilaisia ja osa niistä tarvitsee toimiakseen 12 tai 230 V:n käyttöjännitteen, mutta osaa jäähdytetään kylmäkalleilla. Tärkeä valintakriteeri on myös kova- tai pehmeäkantisuus, joka määrittää kylmälaukun vaatiman tilan.
Puolapuut

Puolapuut ovat yleensä puusta valmistettu tikasmainen rakennelma, jossa voidaan tehdä muun muassa erilaisia venytyksiä ja lihaskuntoharjoitteita. Yleensä puolapuita löytyy kuntosaleilta sekä koulujen liikuntasaleista mutta niitä hankitaan nykyisin myös koteihin.
Esa ja Eemeli

Esa ja Eemeli on koomikko Esko "Eemeli" Toivosen toinen ja viihdetaiteilija Esa Pakarisen neljäs studioalbumi, joka julkaistiin vuonna 1972. Albumi sisältää Pakarisen ja Eemelin laulamia duettoja, mutta myös miesten yksin laulamia kappaleita. 
Albumi julkaistiin vuonna 1972 C-kasettina ja vinyylilevynä Finnlevyn toimesta. Eemelin ja Pakarisen duetot sekä Pakarisen yksin laulamat kappaleet julkaistiin Pakarisen vuoden 2011 "Meiltähän tämä käy! Kaikki levytykset 1951–1988" -kokoelmalla.
Kappaleet.
Kaikki kappaleet sovittanut Jani Uhlenius.
B-puoli.
Esa Pakarinen levyttänyt kappaleet "Helena ja Heluna" myös vuonna 1963 ja "Hullu hanuri" vuosina 1954, 1972 (myös yksin) ja 1988.
Suomen Haagin-suurlähetystö

Suomen Haagin-suurlähetystö on Suomen ulkomainen edustusto Alankomaiden pääkaupungissa Haagissa. Edustustoa on syyskuusta 2022 lähtien johtanut suurlähettiläs Ilkka-Pekka Similä.
Alankomaat tunnusti Suomen itsenäisyyden 28. tammikuuta 1918. Diplomaattiset suhteet maiden välille solmittiin saman vuoden elokuussa. Suomen pysyvä suurlähettiläs Alankomaihin nimettiin vuonna 1947; tätä ennen asianhoitaja oli akkreditoitu toisesta maasta käsin.
Suomen Varsovan-suurlähetystö

Suomen Varsovan-suurlähetystö () on Suomen ulkomainen edustusto Puolan pääkaupungissa Varsovassa. Edustustoa on syyskuusta 2022 lähtien johtanut suurlähettiläs Päivi Laine.
Maaliskuussa 1919 Suomen ulkoministeri Carl Enckell sai sähkösanoman, jossa Suomen hallituksen toivottiin tunnustavan vastikään itsenäistynyt Puolan valtio ja sen hallitus. Näin toimittiin. Suomen Varsovan-lähetystö perustettiin yhtenä Suomen ensimmäisistä ulkomaanedustustoista. Sen ensimmäinen asiainhoitaja nimitettiin 14. marraskuuta 1919 ja suurlähettilääksi hänet nimettiin vajaa puoli vuotta myöhemmin.
Nuorten Ykköspesis

Nuorten Ykköspesis on Pesäpalloliiton alainen pesäpallosarja, joka jakaantuu poikien ja tyttöjen sarjoihin. Se on Nuorten Superpesistä alempi sarja. 
Poikien Ykköspesiksessä on kaudella 2024 mukana 21 joukkuetta ja Tyttöjen Ykköspesiksessä 21 joukkuetta.
Poikien Ykköspesis perustettiin vuonna 2020 B-poikien SM-sarjan tilalle, kun Pesäpalloliitto päätti yhdistää A- ja B-pojat yhdeksi ikäluokaksi. Tyttöjen Ykköspesis perustettiin vuonna 2022 kokonaan uutena sarjana.
Sarjajärjestelmä 2025.
Poikien Ykköspesis.
Runkosarja.
Joukkueet on jaettu kolmeen lohkoon. A- ja B-lohkoissa pelataan kaksinkertainen sarja, C-lohkossa kolminkertainen sarja. 
Ylemmät pudotuspelit.
Lohkovoittajat ja paras lohkokakkonen etenevät lopputurnaukseen, jonka järjestää paras lohkovoittaja. Joukkueet laitetaan järjestykseen kilpailumääräysten §:n 36.3 mukaisesti. Lopputurnauksessa pelataan välierä- sekä mitaliottelut.
Tyttöjen Ykköspesis.
Runkosarja.
Joukkueet on jaettu neljään lohkoon. 
Lisäottelut pelataan ottelupareina HuVe vs. Manse ja LMV vs. Tahko sekä yksinkertaisena sarjana kolmen joukkueen (Fera, LaJy ja PK-seudun Akatemia) osalta. 
Lisäottelut pelataan ottelupareina HP-K vs. SoJy ja NiPe vs. Ura sekä yksinkertaisena sarjana kolmen joukkueen (KeKi, Lippo Jun. ja PattU Jun.) osalta.
Ylemmät pudotuspelit.
Lohkovoittajat etenevät lopputurnaukseen, jonka järjestää paras lohkovoittaja (kilpailumääräykset § 36.3). Lopputurnauksessa pelataan välierä- sekä mitaliottelut. 
Joukkueet 2025.
Pojat.
Lohko C.
Lähteet:
Tytöt.
Lohko D.
Lähteet:
Nuorten Ykköspesiksen voittajat.
Pojat.
2020: Sotkamon Jymy
2021: Hyvinkään Tahko
2022: Manse PP
2023: Kouvolan Pallonlyöjät
2024: Kouvolan Pallonlyöjät
Tytöt.
2022: Seinäjoen Maila-Jussit
2023: Seinäjoen Maila-Jussit 2
2024: Porin Pesäkarhut
Suomen Pariisin-suurlähetystö

Suomen Pariisin-suurlähetystö () on Suomen ulkomainen edustusto Ranskan pääkaupungissa Pariisissa. Edustustoa on syyskuusta 2022 lähtien johtanut suurlähettiläs Matti Anttonen.
Historia.
Ranska tunnusti Suomen itsenäisyyden ensimmäisten valtioiden joukossa 4. tammikuuta 1918. Suomen asianhoitaja nimettiin 14. helmikuuta 1918. Carl Enckell lähetettiin Ranskaan ensimmäisen maailmansodan jälkeisen Pariisin rauhanneuvottelujen vuoksi, mutta Suomen Ranskan suurlähettilääksi hänet nimitettiin vasta 16. elokuuta 1919. Vuonna 1919 Suomen lähetystö sijaitsi Rue Clément Marot´lla. Talvisodan aikana Pariisin lähetystön johdossa toimi Harri Holma. Pariisin lähetystö toimi linkkinä Suomen ulkoministeriön suuntaan sen jälkeen, kun Ranskan hallitus oli tuonut esille kysymyksen apuretkikunnan lähettämisestä.
Suurlähetystön osoite on "1 Place de Finlande" eli "Suomenaukio 1". Aukio sai nimensä Suomen suurlähetystön pyynnöstä, joka oli vuonna 1961 muuttanut aukiolle avautuvaan rakennukseen. Pariisin kaupunginvaltuusto päätti heinäkuussa 1962 nimetä aukion "Place de Finlande" eli Suomenaukioksi. Tasavallan presidentti Urho Kekkonen, joka oli virallisella vierailulla Ranskassa, vihki aukiot käyttöön lokakuussa 1962.
Uuden-Seelannin geologia

Uuden-Seelannin geologia käsittää Uuden-Seelannin kallioperään, maaperään ja niihin kätkeytyviin luonnonvaroihin liittyviä seikkoja.
Kallioperä.
Uusi-Seelanti on geologisesti varsin uutta aluetta. Eteläsaarella sijaitsevat Eteläiset Alpit kohosivat meren pinnan yläpuolelle noin 10–15 miljoonaa vuotta sitten. Tämä vuorijono on koillis-lounassuuntainen ja vuorten huiput ovat usein jäätikön peittämiä. Pohjoissaarella tapahtui 1–4 miljoonaa vuotta sitten tuliperäistä toimintaa, joka vaikutti merkittävästi saaren geologisiin piirteisiin. Pohjoissaarella on vuorijonoja, joiden alaosat ovat muodostuneet sedimenttikivilajeista ja niiden yläosissa on tuliperäisiä kivilajeja. Saaren keskiosassa on ylänkö, jonka alueella sedimenttikivilajeja peittävät laava, vulkaaninen tuffi ja hohkakivi. Pohjoissaarella esiintyy usein maanjäristyksiä ja tuliperäistä ja geotermistä toimintaa.
Vulkaaninen ja seisminen toiminta.
Uusi-Seelanti on osa Tyynenmeren tulirengasta, 
jolla esiintyy voimakasta tektonista ja vulkaanista toimintaa.
Christchurchin maanjäristys 2011 aiheutti vakavia tuhoja. 185 ihmistä kuoli.
Uudessa Seelannissa on yhdeksän aktiivista tulivuorta. 2000-luvulla niistä ovat purkautuneet Whakaari (2019), Okataina (2015) ja Raoul (2006).
Kaivannaiset.
Uudella-Seelannilla on merkittävät hiilivarat, joista suuri osa on Eteläsaarella sijaitsevaa ruskohiiltä. Uuden-Seelannin öljyvarat riittäisivät kattamaan maan oman kulutuksen yhden vuoden ajan.
Kullankaisvuu oli huipussaan 1800-luvun jälkipuoliskolla.Rautapotoista hiekkaa jalostetaan kotimaassa ja viedään ulkomaille.
Harri Vuorenpää

Harri Tapio Vuorenpää (s. 20. syyskuuta 1982 Tampere) on suomalainen poliitikko ja perussuomalaisten puoluesihteeri elokuusta 2023 lukien. Vuorenpää valittiin tehtäväänsä puolueen kesän 2023 puoluekokouksessa. Vuorenpää sai annetuista äänistä eniten ääniä vaalin molemmilla kierroksilla. Vuorenpää sai jatkokauden puoluesihteerinä kesällä 2025.
Vuorenpää on koulutukseltaan tradenomi ja siviiliammatiltaan tilitoimistoyrittäjä. Hän toimii Pirkkalan kunnanvaltuuston 1. varapuheenjohtaja ja johtaa perussuomalaisten valtuustoryhmää. Aikaisemmin hän on toiminut Pirkanmaan perussuomalaisten puheenjohtajana ja perussuomalaisten puoluehallituksessa.
Vuorenpäällä on ylempi AMK-tutkinto vuodelta 2014 yrittäjyydestä ja liiketoimintaosaamisesta.
Australian geologia

Australian geologia käsittää Australian kallioperään, maaperään ja niihin kätkeytyviin luonnonvaroihin liittyviä seikkoja.
Kallioperä.
Australian länsipuolella on ylänkö, jonka kallioperä koostuu vanhoista kivilajeista. Alueeseen kuuluu luoteisosan Hamersleyvuoristo, jonka alueelta löytyy rautapitoisia kivilajeja. Myös Australian itäpuolella on ylänkö, joka alenee kohti Australian keskiosaa. Keskiosissa on paljolti eroosioituneita kallioita, tasankoja ja painanteita. Keskiosissa sijaitsevat myös McDonnellvuoret ja Musgravevuoret. Keskiosassa sijaitsevalla alangolla on iso arteesinen allas ja useat jokien altaat, kuten Carpentarian, Eyren ja Murrayn altaat. Australian pohjoisosassa on Kimberleyn laakio ja Arnheminmaa.
Seisminen toiminta.
Australian mantereella ei ole ollut tulivuorenpurkauksia eurooppalaisperäisen asutuksen aikana. Heard ja McDonaldinsaarilla on aktiivisia tulivuoria.
Kaivannaiset.
Australia on yksi maailman johtavista rautamalmin tuottajista. Kullan tuotanto oli huipussaan 1900-luvun alussa. Vuonna 1979 Kimberleyn läheltä löytyi suuri määrä timantteja.
Queenslandin ja Etelä-Australian osavaltioissa sekä Tasmaniassa on öljyliusketta. Sen kokonaismääräksi on arvioitu 58 miljardia tonnia, mistä helposti hyödynnettävissä on noin 3 miljardia tonnia öljyä.
Maantiepyöräilyn maailmanmestaruuskilpailut 2023

Maantiepyöräilyn maailmanmestaruuskilpailut 2023 olivat järjestyksessään 96. maantiepyöräilyn maailmanmestaruuskilpailut. Ne järjestettiin 5.–13. elokuuta 2023 Skotlannissa, Isossa-Britanniassa. Kuusi maantieajokilpailua järjestettiin Glasgow'ssa ja kuusi aika-ajokilpailua Stirlingissä. Joukkueaika-ajon sekaviesti järjestettiin Glasgow'ssa. Kilpailu järjestettiin ensimmäistä kertaa samaan aikaan monen muun pyöräilyn maailmanmestaruuskilpailun kanssa, kuten maastopyöräilyn MM-kilpailuiden ja ratapyöräilyn MM-kilpailujen kanssa. Kansainvälisellä pyöräilyliitolla UCI:lla on aikomus järjestää vastaavanlaisia suurtapahtumia neljän vuoden välein aina kesäolympialaisia edeltävänä vuotena.
Suomen Prahan-suurlähetystö

Suomen Prahan-suurlähetystö () on Suomen ulkomainen edustusto Tšekin pääkaupungissa Prahassa. Edustustoa on kesäkuusta 2022 lähtien johtanut suurlähettiläs Pasi Tuominen.
Tšekkoslovakia tunnusti Suomen itsenäisyyden 15. heinäkuuta 1920. Diplomaattidsuhteet virallistettiin kuitenkin vasta syksyllä 1927. Suomi tunnusti Tšekin tasavallan vuoden 1993 alussa; samalla solmittiin diplomaattisuhteet.
Laskarína Boumpoulína

Laskarína Boumpoulína, oikealta sukunimeltään Boúmpouli (usein "Laskarína Bouboulína", ; 1771 Konstantinopoli – 1825 Spétses), oli kreikkalainen vapaustaistelija ja laivastokomentaja, josta on tullut kansallissankari ja lukuisten tarinoiden ja näytelmien päähenkilö. On huomattava, ettei kaikkia hänen elämäänsä liittyviä kertomuksia voida varmuudella todistaa.
Elämä.
Laskarína Boumpoulína oli Kreikan vapaussodan alkaessa vuonna 1821 jäänyt toistamiseen leskeksi ja oli kuuden lapsen äiti. Lisäksi hänellä oli mainetta vahvana ja itsenäisenä naisena. Vapaussodan alkaessa oli selvää, että ainoastaan saamalla saaristo ja laivasto mukaan kansannousuun Osmanien valtakuntaa vastaan sillä olisi mahdollisuus onnistua.
Boumpoulínan isä oli ollut merikapteeni ja opettanut purjehtimista myös tyttärelleen. Boumpoulína otti vapaussodan alettua komentoonsa neljä miesvainajansa omistamaa alusta. Hänen veljensä ja vanhimmat poikansa avustivat häntä. Jo ensimmäisissä operaatioissa hän osoitti pelottomuutta. Erityisen kuuluisaksi tuli hänen toimintansa Trípolin taistelussa. Hän toi aluksensa avustamaan piiritettyjä kreikkalaisia ja sai aikaan kiivaan taistelun. Voittoisan taistelun jälkeen hän ratsasti vallattuun kaupunkiin huomiota herättävästi hevosella.
Paitsi taisteluilla Boumpoulína yritti vaikuttaa sotaan myös neuvotteluilla. Hän yritti turhaan rauhoitella omiaan olemaan surmaamatta kiinnijääneitä turkkilaisia. Erityisen ankarasti hän vetosi sotilaisiin, että nämä jättäisivät turkkilaiset naiset rauhaan. Korut ja arvoesineet sai ryöstää, mutta mitään muuta hän ei sallinut tapahtuvan. Hänen neuvottelutaitonsa toivat tulosta, kun hän sai vankien vaihdossa vaihdettua vangitut turkkilaisnaiset Kreikan kirkon johtajiin.
Kreikan vapaussota oli raaka. Kumpikin osapuoli syyllistyi tekohin, jotka nykykatsannon mukaan olisivat sotarikoksia. Euroopassa kreikkalaisia ihailtiin ja romantisoitiin, ja lordi Byron lähti kreikkalaisten puolelle vapaaehtoissotilaaksi. Boumpoulínaa pidettiin oman aikansa Jeanne d’Arcina.
Kun Boumpoulínan maine kasvoi, hän alkoi saada paljon kilpailijoita ja kadehtijoita. Osa kadehtijoista oli hänen omia sukulaisiaan. Lisäksi hänellä oli erimielisyyttä Koútsisin suvun kanssa. Koútsisit syyttivät Boúmpoulisin sukua siitä, että yksi suvun tyttäristä oli karannut Boúmpoulisin sukuun kuuluneen pojan kanssa. Syntyneessä riidassa Boumpoulína sai luodin päähänsä ja kuoli. On epäselvää oliko kyseessä tarkoituksellinen murha.
Laskarína Boumpoulínasta tuli kuolemansa jälkeen marttyyri ja legenda. Venäjän tsaari nimitti hänet kunnia-amiraaliksi. Hänen kuolinpaikkaansa näytetään vierailijoille, ja vanhat verijäljet on säilytetty.
Olavi Ritala

Olavi Ritala (17. helmikuuta 1927 Humppila – 25. helmikuuta 1997 Helsinki) oli suomalainen viihdetaiteilija ja muusikko. 
Ritala toimi 1950-luvulla Tapio Rautavaaran säestäjänä iltamakiertueilla. Hän soitti harmonikkaa.
Glen Powell

Glen Thomas Powell Jr. (s. 21. lokakuuta 1988 Austin, Texas) on yhdysvaltalainen näyttelijä. Hän on näytellyt muun muassa television kauhukomediasarjassa "Scream Queens" (2015) ja toimintaelokuvassa "" (2022). Lisäksi hän on työskennellyt teatterinäyttelijänä.
Ura.
Glen Powell varttui synnyinkaupungissaan Austinissa. Hänen vanhempansa ovat Glen Sr. ja Cyndy Powell ja hän on kolmilapsisen katraan keskimmäinen. Ennen muuttoaan Los Angelesiin Powell opiskeli media-alaa (radio, televisio, elokuvat) Texasin yliopistossa.
Powell on näytellyt teatterissa muun muassa musikaalissa "The Sound of Music". Vuosina 1999–2003 hän kuului ryhmään Broadway Texas Players, minkä jälkeen hän alkoi saada televisio- ja elokuvarooleja.
Powellin varhaisia elokuvarooleja on pitkäsorminen poika Robert Rodriguezin seikkailukomediassa "Spy Kids 3 – Peli on pelattu" (2003). Sen jälkeen hän näytteli muun muassa elokuvissa "Fast Food Nation" (2006), "The Hottest State" (2006), "The Great Debaters" (2007). Vuonna 2022 hänellä oli Jake ”Hangman” Seresinin rooli toimintaelokuvassa "". Powell on näytellyt niin ikään televisiosarjoissa, kuten "Into the West" (2005), "C.S.I. Miami" (2009) ja "Scream Queens" (2015).
Steffi Landerer

Steffi Landerer (s. 1. toukokuuta 1990 Bad Saarow, DDR) on saksalainen kevyen musiikin laulaja, televisioesiintyjä ja radiojuontaja.
Ura.
Landerer nousi julkisuuteen televisio-ohjelmassa "Deutschland sucht den Superstar" vuonna 2010. Hän jatkoi televisioesiintymisiään muun muassa päivittäissarjassa "Berlin – Tag &amp; Nacht", jossa hän näytteli myymälävarasta. Landerer juontaa BB-Radio-kanavalla ohjelmaa "Steffi-Landerer-Show".
Vuonna 2023 Landerer aloitti laulajana taiteilijanimenään Steffy Metal. Hänen esikoissinglensä on "Bierbrauerei". Satojatuhansia seuraajia sosiaalisen median alustoilla kerännyt Landerer nimettiin kesällä 2023 Brandenburgin olutlähettilääksi ("Brandenburger Bier-Botschafterin").
Jussi Karlgren

Jussi Karlgren (s. 1965) on ruotsalainen kielitieteen tutkija. Karlgren on kieliteknologian dosentti Helsingin yliopistolla. Hän on toiminut tekoälytutkijana muun muassa Spotifyn tiedonhakututkimusryhmässä.
Andri Melnyk (diplomaatti)

Andri Jaroslavovytš Melnyk (; s. 7. syyskuuta 1975 Lviv) on ukrainalainen diplomaatti, joka on toiminut Ukrainan Saksan-suurlähettiläänä vuosina 2014–2022, varaulkoministerinä vuosina 2022–2023 ja Brasilian-suurlähettiläänä kesäkuusta 2023 lähtien.
Melnyk valmistui Lvivin yliopistosta vuonna 1997 kansainvälisten suhteiden asiantuntijaksi ja saksan kielen kääntäjäksi. Hän on suorittanut Ruotsissa Lundin yliopistossa oikeustieteen maisterin tutkinnon pääaineenaan kansainvälinen oikeus. Vuonna 2004 hän väitteli oikeustieteiden kandidaatiksi.
Vuonna 1997 Melnyk alkoi työskennellä konsulttina Ukrainan presidentinhallinnon ulkopoliittisella osastolla. Vuosina 1999–2003 hän toimi 2. ja myöhemmin 1. sihteerinä Ukrainan Itävallan-suurlähetystössä. Vuodesta 2004 lähtien hän on toiminut tutkijana Ukrainan kansallisen tiedeakatemian valtio- ja oikeusinstituutissa. Vuosina 2004–2005 hän toimi presidentinhallinnon ulkopoliittisen osaston pääkonsulttina ja vuosina 2005–2007 osaston johtajana. Vuosina 2007–2010 hän toimi pääkonsulina Ukrainan Hampurin-konsulaatissa. Vuosina 2010–2014 hän toimi Ukrainan ulkoasianministeriössä osastonjohtajana. Vuonna 2014 hänet nimitettiin valtioneuvostosta vastaavaksi varaministeriksi.
Vuosina 2014–2022 Melnyk toimi Ukrainan Saksan-suurlähettiläänä. Marraskuussa 2022 hänet nimitettiin Ukrainan varaulkoministeriksi, jossa virassa hän toimi kesäkuuhun 2023 asti, jolloin hänet nimitettiin Ukrainan Brasilian-suurlähettilääksi.
Oleksi Makejev

Oleksi Serhijovytš Makejev (; s. 25. marraskuuta 1975 Kiova) on ukrainalainen diplomaatti, joka on toiminut Ukrainan Saksan-suurlähettiläänä syyskuusta 2022 lähtien.
Makejev valmistui vuonna 1997 Kiovan kansallisesta yliopistosta kansainvälisen turvallisuuden ongelmien ja ulkopoliittisten prosessien asiantuntijaksi sekä espanjan kielen kääntäjäksi. Vuosina 1999–2002 hän työskenteli Ukrainan Sveitsin-suurlähetystössä ja vuosina 2005–2009 Ukrainan Saksan-suurlähetystössä. Vuosina 2014–2020 hän toimi Ukrainan ulkoasiainministeriön poliittisena johtajana. Vuonna 2020 hänet nimitettiin ulkoasiainministeriön pakotepolitiikan erityisedustajaksi.
Syyskuussa 2022 Ukrainan presidentti Volodymyr Zelenskyi nimitti Makejevin Ukrainan Saksan-suurlähettilääksi.
Luettelo Minecraft-pelisarjan olennoista

Tämä on Luettelo "Minecraft"-pelisarjan olennoista.
Minecraftin olennot.
Minecraftin olennot.
Passiiviset olennot.
Passiiviset olennot ovat harmittomia olentoja (paitsi pallokala, joka myrkyttää pelaajan, jos siihen osuu), jotka eivät yritä hyökätä pelaajan kimppuun, vaikka niitä provosoitaisiin tai niiden kimppuun hyökättäisiin. Useimmat niistä voi kasvattaa tai kesyttää.
Neutraalit olennot.
Neutraalit olennot ovat toisinaan passiivisia ja toisinaan vihamielisiä pelaajaa kohtaan. Kaikki nämä olennot (paitsi vuohet) provosoituvat, kun pelaaja hyökkää sen kimppuun. Jotkut olennot voivat myös olla luonnostaan ​​vihamielisiä provokaation suhteen, ja joillakin väkijoukoilla on myös muita keinoja provosoitua.
Käyttämättömät olennot.
Käyttämättömät olennot ovat olentoja, jotka eivät koskaan synny luonnollisesti pelissä. Ne voidaan luoda codice_1-komennolla ja jotkut myös munalla.
Minecraft: Tarinatila.
n olennot.
Breakdance kesäolympialaisissa 2024

Breakdance-kilpailut vuoden 2024 kesäolympialaisissa järjestettiin 9.–10. elokuuta Place de la Concordella. Kyseessä oli ensimmäinen kerta, kun breakdancessa tai missään tanssilajissa kilpaillaan olympialaisissa. Breakdance teki debyyttinsä olympialaisissa Buenos Airesin 2018 nuorten olympialaisten menestyksen pohjalta. Kilpailuissa nähtiin yhteensä 32 breakdancing-kilpailijaa (16 miestä ja 16 naista).
Aikataulu.
Lähde:
Stockvik

Stockvik on noin 2 500 asukkaan taajama Sundsvallin kunnassa Ruotsin Medelpadin maakunnassa, Västernorrlandin läänissä. Se sijaitsee Pohjanlahden rannalla ja Eurooppatie E4:n varrella, muutama kilometri Sundsvallin keskustasta etelään. Stockvikin keskus on nykyisin Bredsand noin kilometrin pohjoisempana. Se rakennettiin 1950-luvulla turvallisen matkan päähän Stockvikin kemiantehtaasta.
Stockvikin kehitys teollisuuspaikkakunnaksi alkoi Fredrik Sundbergin vuonna 1873 perustamasta sahasta. Sen tilalle rakensi Stockholms Superfosfat -lannoiteyhtiö kemiantehtaan nimeltä Stockviksverken, joka käynnistyi vuonna 1939 ja alkoi valmistaa kalsiumsyanamidia, karbideja ja PVC-muoveja. 1980-luvulla tehtaan osti Nobel Industrier -yhtiö, jonka tuotanto-ohjelmaan ovat siellä kuuluneet lastulevyliimat, lääketeollisuuden lisäaineet ja valkaisuaineena käytettävä natriumkloraatti..
2000-vuosikymmenellä Stockvikin tehdas kuului AkzoNobelin omistamalle Eka Chemicalsille ja työllisti noin 500 ihmistä. Sittemmin AkzoNobel on myynyt erikoiskemikaalinsa yhdysvaltalaiselle pääomasijoitusyhtiölle Carlyle Groupille, ja Stockvikin tehtaan toiminta jatkuu nimellä Nouryon Pulp and Performance Chemicals AB.
Rainer Björkroth

Rainer Björkroth (s. 26. tammikuuta 1957) on suomalainen ravivalmentaja, joka myös ohjasti aktiivisesti kilpaa 2000-luvun alkuvuosiin saakka. Björkrothin ohjastaman ja valmentaman hevosen suurin voitto on ollut Vintarin ravikuningatar-kilpailun voitto Ylivieskan Kuninkuusraveissa vuonna 1997. 
Björkoth valmensi aikanaan Vihdissä ja Forssassa. Ruotsissa hänellä oli valmennustoimintaa ensin vuodesta 2000 vuoteen 2013 Solvallassa ja sitten Uumajassa vuoteen 2014 saakka. Kokkolassa asuvan Björkrothin talli on Kaustisella, jossa hän toimi myös yhtäaikaa Ruotsissa valmentaessaan.
Björkroth on viime vuosina panostanut Ranskasta hevosten hankkimiseen ja niiden valmentamiseen.
Rainer Björkroth ohjasti tuhannennen voittonsa 26. elokuuta 1994 Dick Exchangen rattailla Kaustisen raviradalla.
Lauri Turunen

Lauri Turunen (s. 24. tammikuuta 1950 Pyhäselkä) on suomalainen ravivalmentaja ja -ohjastaja. Turunen oli useilla radoilla ratavalmentajana. Ensiksi hän toimi Joensuun Lintuaidan tallilla vuodesta 1980 ja jatkoi Lappeen ratavalmentajaksi vuonna 1982, sitten Kouvolan ratavalmentajaksi 1992 ja takaisin Lappeeseen 1998, jossa Turunen oli vuoteen 2002 saakka.
Turunen vähensi valmennustoimintaansa muutamiin hevosiin vuonna 2002 Lappeenrannan ravitallien myymisen sekä oman terveytensä vuoksi, kun hänen molemmat lonkkansa leikattiin ja toimintakykyyn vaikutti myös synnynnäinen sydänvika.
Turunen saavutti muun muassa kuningatarkilpailun toisen sijan Messillä Turun Kuninkuusraveissa 1999, jossa hän myös voitti Pikkuprinssin M.A. Vikillä. Lämminveristen ohjissa hän oli Suur-Hollola-ajon kolmas Chance to Trotilla, Villinmiehen Tammakilpailun Turunen voitti Noves E.L.L.:llä ja Tammaderbyn Pamela Bagilla.
Turunen voitti Joensuun, Lappeen ja Mikkelin raviratojen vuosittaiset ohjastajaliigat yhteensä toistakymmentä kertaa. Ensimmäisen voittonsa Turunen ajoi Apri-oriilla Pyhäselän jäällä vuonna 1969. Tuhannen voittonsa Lauri Turunen ohjasti 18. joulukuuta 1998 Smileboyn rattailla Lappeenrannassa.
Public Investment Fund

Public Investment Fund (PIF; ) on vuonna 1971 perustettu Saudi-Arabian valtiollinen sijoitusrahasto. Rahaston tehtävä on tehdä sijoitustoimintaa maan hallituksen puolesta. Sijoitusrahastoa johtaa Saudi-Arabian tosiasiallinen johtaja, kruununprinssi Mohammed bin Salman. Päivättäistä toimintaa johtaa Yasir al-Rumayyan. Arvioiden mukaan yli 60 prosenttia PIF:n sijoituksista on tehty Saudi-Arabian sisällä. Sovereign Wealth Fund Instituten arvion mukaan PIF:n arvo on noin 604 miljardia euroa. Vuonna 2022 sijoitusrahasto hallinnoi 594 miljardia dollaria. PIF:lla on kolme tytäryhtiötä: Lontoossa, New Yorkissa ja Hongkongissa.
Lauri Laitinen (poliitikko)

Lauri Laitinen (s. 25. marraskuuta 2003 Lappeenranta) on suomalainen poliitikko. Hän toimi Perussuomalaisen Nuorison puheenjohtajana vuosina 2023-2025.
Tausta.
Laitinen syntyi Lappeenrannassa filippiiniläiselle äidille ja suomalaiselle isälle.
Laitinen opiskelee ensihoitoa LAB-ammattikorkeakoulussa.
Poliittinen ura.
Laitinen aloitti osallistumisen perussuomalaisten toimintaan eduskuntavaalien 2019 jälkeen. Hän pääsi puolueen nuorisojärjestön hallituksen jäseneksi vuonna 2020. Vuonna 2022 Laitinen oli Perussuomalaisen Nuorison kolmas varapuheenjohtaja. Hän on toiminut myös Kaakkois-Suomen Perussuomalaisen Nuorison varapuheenjohtajana. Tullessaan valituksi valtakunnallisen nuorisojärjestön johtoon hän suoritti ensihoitajaopintoja ammattikorkeakoulussa.
Laitisen poliittiseen ajatteluun vaikuttivat vuonna 2018 paljastunut Oulun seksuaalirikosvyyhti ja muiden puolueiden suhtautuminen "filippiiniläiseen halpatyövoimaan ihmelääkkeenä hoitajapulaan". Laitinen koki vain perussuomalaisten aidosti välittävän suomalaisista ja puhuneen avoimesti haitallisen maahanmuuton vaikutuksista muiden vaietessa niistä. Elokuussa 2023 Perussuomalainen Nuoriso julkaisi videon, jossa kuvattiin mustiin säkkeihin puettuja hahmoja. Videolla ehdotettiin "alistuskulttuurin pitämistä pois Suomesta" ja todettiin naisten olevan "parhaimmillaan vapaina". Laitisen mukaan videon tarkoitus oli nostaa esiin musliminaisten kohtelu Suomessa. Hänen mukaansa julkaisuun vaikutti halu kiinnittää huomio "islamisaation" naisten oikeuksia heikentävään vaikutukseen. Suomen Muslimifoorumin pääsihteeri Pia Jardi luonnehti videon julkaisua "lapselliseksi teoksi".
Laitinen oli perussuomalaisten ehdokkaana vuoden 2024 europarlamenttivaaleissa.
Isi Palazón

Isaac "Isi" Palazón Camacho (s. 27. joulukuuta 1994 Cieza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan laitalinkki.
Seurajoukkueura.
18. elokuuta 2017 Palazón siirtyi Ponferradinaan, kun sopimus hänen kasvattajaseuransa Real Murcian kanssa oli päättynyt. Hän teki 40 pelaamassaan ottelussa kahdeksan maalia, kun joukkue nousi kauden 2018–2019 päätteeksi Segunda Divisióniin kolmen vuoden tauon jälkeen.
23. tammikuuta 2020 Palazón allekirjoitti 3½-vuotisen sopimuksen madridilaisseura Rayo Vallecanon kanssa.
Uuden-Seelannin ralli 1987

Uuden-Seelannin ralli 1987 (viralliselta nimeltään "18. AWA Clarion Rally of New Zealand") oli rallin maailmanmestaruussarjan kilpailu kaudella 1987. Kilpailu järjestettiin 11. – 14. heinäkuuta 1987 Aucklandissa. Kilpailu oli kauden kahdeksas ja erikoiskokeiden yhteispituus oli .
Uuden-Seelannin ralli 1988

Uuden-Seelannin ralli 1988 (viralliselta nimeltään "19. Rothmans Rally of New Zealand") oli rallin maailmanmestaruussarjan kilpailu kaudella 1988. Kilpailu järjestettiin 9. – 12. heinäkuuta 1988 Aucklandissa. Kilpailu oli kauden kahdeksas ja erikoiskokeiden yhteispituus oli (suunniteltu pituus oli ).
Kilpailu kuului kuljettajien MM-sarjaan, mutta ei valmistajien MM-sarjaan. Kilpailuun lähti 51 autokuntaa, joista 24 pääsi maaliin.
John Kennard

John Kennard (s. 11. helmikuuta 1959) on uusiseelantilainen kartanlukija. Hän on osallistunut 77 rallin MM-sarjan kilpailuun, joista ensimmäinen oli Jyväskylän suurajot 1985 ja viimeinen Uuden-Seelannin ralli 2022.
Kennard on toiminut pitkään Hayden Paddonin kartanlukijana.
Kennard ja Paddon voittivat Aasian-Tyynenmeren rallisarjan mestaruuden vuonna 2022. Kennard ja Paddon ajoivat myös WRC2-sarjassa. Kaudella 2023 Kennard ja Paddon osallistuvat rallin EM-sarjaan. Vuonna 2017 hän siirtyi sivuun kartanlukijan tehtävästä ja luovutti sen Sebastian Marshallille lonkkavammasta johtuen.
Kennard voitti vuonna 2016 Marlboroughin vuoden urheilijan palkinnon.
Monte Carlo -ralli 1979

Monte Carlo -ralli 1979 (viralliselta nimeltään "47. Rallye Automobile de Monte-Carlo") oli rallin maailmanmestaruussarjan kilpailu kaudella 1979. Kilpailu järjestettiin 20. – 26. tammikuuta 1979. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ).
Kilpailuun ilmoittautui 255 autokuntaa, joista 233 lähti kilpailuun ja 84 pääsi maaliin.
Brenna D’Amico

Brenna D’Amico (s. 28. syyskuuta 2000 Chicago, Illinois) on yhdysvaltalainen näyttelijä ja laulaja. Hänet tunnetaan rooleistaan Jane Disney Channel -elokuvassa "Descendants" (2015), "Descendants 2" (2017) ja "Descendants 3" (2019).
Elämäkerta.
D’Amico syntyi 28. syyskuuta 2000 Chicagossa, Illinoisissa, vanhemmille Dave ja Shannon D’Amico. Hänellä on sisko nimeltä Aubree D’Amico. Hän osallistui Chicagossa sijaitsevaan nuorisoteatteriohjelmaan kahdeksanvuotiaasta lähtien. 12-vuotiaana hänen vanhempansa löysivät hänet manageriksi ja 13-vuotiaana hän meni Los Angelesiin ja varasi ensimmäisen näyttelijäroolinsa "The Descendants" -elokuvassa. Hän muutti Los Angelesiin 16-vuotiaana elokuvan julkaisun jälkeen.
Korsikan ralli 1979

Korsikan ralli 1979 (viralliselta nimeltään "23. Tour de Corse") oli rallin maailmanmestaruussarjan kilpailu kaudella 1979. Kilpailu järjestettiin 2. – 4. marraskuuta 1979. Kilpailu oli kauden kymmenes ja erikoiskokeiden yhteispituus oli .
Kilpailuun ilmoittautui 125 autokuntaa, joista 112 lähti kilpailuun ja 14 pääsi maaliin.
Evan

Evan () on englanninkielinen miehen etunimi. Se perustuu kymrinkieliseen nimen Ifan, joka puolestaan perustuu raamatulliseen nimeen Johannes (). Suomessa etunimi Evan on vuoteen 2023 mennessä annettu yhteensä alle 293 miehelle ja alle 20 naiselle.
Tunnettuja Evan-nimisiä.
Kuvitteellisia henkilöitä:
Lisänimenä:
Uuden-Seelannin ralli 1990

Uuden-Seelannin ralli 1990 (viralliselta nimeltään "21. Rothmans Rally of New Zealand") oli rallin maailmanmestaruussarjan kilpailu kaudella 1990. Kilpailu järjestettiin 30. kesäkuuta – 3. heinäkuuta 1990 Aucklandissa. Kilpailu oli kauden seitsemäs ja erikoiskokeiden yhteispituus oli .
Kymen läänin vaakuna

Kymen läänin vaakuna oli Kymen läänin heraldinen tunnus. Sen heraldinen selitys kuului ”halkoisen kilven oikeanpuolisessa punaisessa kentässä kaksi esiintyöntyvää, toisiaan vastaan iskevää käsivartta, joista oikea, haarniskoitu pitelee miekkaa ja vasen, rengaspanssarin peittämä paljaassa kädessä käyrää sapelia; kaikki hopeaa, paitsi aseiden kahvat kultaa; saatteena yläpuolella kultakruunu. Kilven vasemman, katkoisen puolen sinisessä yläkentässä nouseva, hyppäävä hopeinen lohi jonka varukset kultaa; hopeisessa alakentässä reunoihin ulottuva sininen verkko. Kilven päällä herttuakunnan kruunu.”
Vaakunan historiaa.
Viipurin läänin Suomen puolelle jääneistä osista vuonna 1945 perustettu Kymen lääni käytti alkujaan tunnuksenaan Karjalan maakunnan vaakunaa. Vuonna 1939 annetus sinettiasetuksen mukaan läänien viranomaisten tuli käyttää sinettiensä tunnuksena niiden maakuntien vaakunoita, joiden alueilla lääni sijaitsi. Kun vuonna 1949 useita Kymijoen länsirannan kuntia siirrettiin Uudenmaan läänistä osaksi Kymen lääniä, katsottiin tarpeelliseksi päivittää sinettien aihetta. Karjalan vaakunan rinnalle otettiin Hämeen vaakuna, joka tuli halkoisen kentän vasempaan kenttään. Kyseistä vaakunaa ei koskaan virallisesti vahvistettu läänin tunnukseksi, mutta sitä käytettiin sinettien ohella muun muassa lääninrajojen tienvarsikylteissä.
Uusien läänien perustamisen myötä vuonna 1960 aloitettiin myös läänien vaakunoiden uudistaminen. Kymen läänin uuden vaakunan toteutti Suomen muiden silloisten lääninvaakunoiden tapaan heraldikko Ahti Hammar vuonna 1962, mutta sen alkuperäisen aiheen oli kuitenkin suunnitellut heraldikko Gustaf von Numers. Vaakunan halkoisen kilven heraldisesti oikeanpuolisessa kentässä oli Karjalan maakunnan vaakuna, viitaten läänin itäosiin nykyisen Etelä-Karjalan alueella. Vaakunan vasemmassa kentässä oli von Numersin vuonna 1951 suunnittelema Kymenlaakson maakuntaliiton vaakunan hyppäävä lohi ja verkko viittaamassa läänin länsiosiin. Vaakuna vahvistettiin virallisesti läänin tunnukseksi valtioneuvoston päätöksellä 18. tammikuuta 1962 ja se säilyi käytössä läänin lakkauttamiseen saakka vuonna 1997.
Tuomas Pakkanen

Tuomas Pakkanen (s. 29. lokakuuta 1968) on suomalainen raviohjastaja ja -valmentaja, jonka valmennustalli on Siilinjärven Pöljän kylällä.
Pakkanen ohjasti tuhannennen voittonsa Tähti Kepulla 19. lokakuuta 2014 Äimärautiolla. 
Tuomas Pakkasella on kaksi lasta, joista tytär Elina Pakkanen työskentelee hevosten parissa isänsä yrityksessä.
Sopimus Kaspianmeren laillisesta asemasta

Sopimus Kaspianmeren laillisesta asemasta on Kaspianmeren rantavaltioiden Azerbaidžanin, Iranin, Kazakstanin, Turkmenistanin ja Venäjän vuonna 2018 solmima sopimus, joka määrittelee Kaspianmerta ja sen käyttöä koskevia asioita. Sopimus allekirjoitettiin Aqtaw’ssa, Kazakstanissa 12. elokuuta 2018.
Tausta.
Kaspianmeren käytöstä on riidelty Neuvostoliiton hajoamisesta lähtien, jolloin alueelle syntyivät uudet valtiot Venäjä, Azerbaidžan, Kazakstan ja Turkmenistan. Maat ovat kiistelleet ja tehneet erinäisiä sopimuksia vesialueen jakamisesta. Kaspianmeren pohjassa on energiavarantoja, kuten useita öljykenttiä, joita kukin valtio haluaisi hyödyntää.
Sopimus.
Sopimuksessa päätettiin, että Kaspianmeri määritellään mereksi, vaikka se on joskus luokiteltu järveksi. Jos se olisi luokiteltu järveksi, olisi se pitänyt jakaa tasan kaikille. Mereksi luokiteltuna sopimus myöntää kullekin rantavaltiolle yli 28 kilometriä aluevesiä pinnalla sekä lisäksi 19 kilometriä yksinomaista kalastusoikeutta. Jokainen rantavaltiosta saa käyttää energiavarantoja omilta aluevesiltään. 
Aluevesien ulkopuolinen alue on yhteisessä käytössä. Meren pohja kuitenkin tullaan jakamaan jotenkin. Esimerkiksi Iranin presidentti Hassan Rouhani painotti, että tarkoista rajoista täytyy vielä sopia tulevaisuudessa.
Kamferiöljy

Kamferiöljy () sisältää 20 % kamferia ja 80 % oliiviöljyä tai maapähkinäöljyä. Seosta on käytetty nuhatippoina ja ihottumien hoiton iholle siveltynä.
Seosta, jossa on 10 % kamferia ("oleum camphoratum injectabile") on aikoinaan käytetty ihonalaisina ruiskeina kiihottamaan sydämen toimintaa.
Yhdysvaltain geologia

Yhdysvaltain geologia käsittää Yhdysvaltain kallioperään, maaperään ja niihin kätkeytyviin luonnonvaroihin liittyviä seikkoja.
Kallioperä ja maastonmuodot.
Yhdysvaltain itäosissa sijaitsee Appalakkien vuoristo, johon kuuluvat Blue Ridge Mountainsin vuoret ja Great Smoky Mountainsin vuoret. Appalakkien ja Adirondackvuorten välissä on Mohawkjoen laakso. Adirondackvuoret sijaitsevat Kanadan kilven eteläisimmässä osassa ja ne koostuvat suurelta osin graniitista. Yhdysvaltain kaakkoisosassa on rannikkotasanko ja aivan rannikolla on 1700 km pitkä hiekkasärkkien ja hiekkadyynien alue. Yhdysvaltain länsiosissa Pohjois-Amerikasta Etelä-Amerikkaan saakka ulottuva vuorijono Kordillieerit jakautuvat kahteen pääosaan, jotka ovat itäinen ja läntinen osa. Kordillieerien alueella on korkeita ylänköjä, joiden välissä on laaksoja. Kordillieerien itäosassa sijaitsevat Kalliovuoret.
Appalakit.
Appalakit syntyivät 480 miljoonaa vuotta sitten ja se on aikojen kuluessa paljolti kulunut tuulen ja erilaisten sääolojen aiheuttaman eroosion myötä. Joet ovat muodostaneet Appalakkien keskiosaan syviä laaksoja ja rotkoja. Joidenkin entisten vuorenhuippujen kohdilla on sedimenttikerroksia. Applakkeihin kuuluu kaksi pääosaa, joista luoteisemmalta löytyy pääasiassa kerroskivilajeja. Appalakkien pääalueelta itään sijaitsevat Alleghenyvuoret, Green Mountainsin ja Taconic Mountainsin vuoret. Lisäksi Appalakkeihin kuuluvat Longfellow Mountainsin vuoret ja White Mountainsin vuoret.
Kalliovuoret.
Kalliovuoret alkoivat syntyä noin 60 miljoonaa vuotta sitten. Kalliovuoret ulottuvat Kanadan puolelle ja niiden pituus on kaikkiaan 4800 km. Vuoriston korkein huippu on Yhdysvaltain puolella sijaitseva 4399 metriä korkea Mount Elbert. Yhdysvaltojen puolella sijaitseviin Kalliovuoriin kuuluu noin 2000 km pitkä luoteis-kaakkosuuntainen vuoristoalue, joka jakautuu Eteläisiin Kalliovuoriin ja Pohjoisiin Kalliovuoriin. Eteläiset Kalliovuoret ovat jyrkkäpiirteisempiä kuin Pohjoiset Kalliovuoret.
Kaivannaiset.
Yhdysvallat kuuluu maailman suurimpiin energian tuottajiin ja kuluttajiin, mutta se ei ole omavarainen vaan tuo etenkin öljyä ulkomailta. Sillä on kivihiiltä Appalakkien vuoristossa. 
Suurimmat tunnetut öljyvarat ovat Teksasin osavaltiossa.
Rautamalmia kaivetaan Minnesotassa ja Michiganissa. Myös kuparia, magnesiumia, lyijyä ja sinkkiä on merkittävästi.
Korsikan ralli 1989

Korsikan ralli 1989 (viralliselta nimeltään "33. Tour de Corse - Rallye de France") oli rallin maailmanmestaruussarjan kilpailu kaudella 1989. Kilpailu järjestettiin 23. – 26. huhtikuuta 1989 Ajacciossa. Kilpailu oli kauden viides ja erikoiskokeiden yhteispituus oli .
Kilpailuun ilmoittautui 85 autokuntaa, joista 79 lähti kilpailuun ja 39 pääsi maaliin.
Bart Verbruggen

Bart Verbruggen (s. 18. elokuuta 2002 Zwolle, Alankomaat) on alankomaalainen jalkapalloilija, joka edustaa Brighton &amp; Hove Albionia. Pelipaikaltaan hän on maalivahti.
Verbruggen siirtyi elokuussa 2020 RSC Anderlechtiin Alankomaiden toiseksi korkeimmalla sarjatasolla pelaavasta NAC Bredasta 2,3 miljoonan euron siirtokorvauksella. Hän teki ammattilaisdebyyttinsä Belgian cupin kuudennen kierroksen ottelussa Lierse Kempenzonenia vastaan, joka päättyi rangaistuspotkukilpailussa Anderlechtin voittoon, kun Verbruggen onnistui rangaistuspotkussaan. Helmikuussa 2023 Konferenssiliigan playoff-kierroksen toisessa osassa Ludogoretsia vastaan hän torjui rangaistuspotkukilpailussa kaikki kolme rangaistuspotkua Anderlechtin voittaessa otteluparin. Heinäkuussa 2023 Verbruggen siirtyi Brightoniin 19 miljoonan euron siirtokorvauksella ja viiden vuoden sopimuksella. Hän pelasi kaudella 2023–2024 Valioliigassa 21 ottelua ja Eurooppa-liigassa kolme ottelua. Kaudella 2024–2025 hän pelasi Valioliigassa 36 ottelua, joissa hän päästi 58 maalia ja piti seitsemässä ottelussa vastustajan maaleitta.
Verbruggen on pelannut neljä ottelua Alankomaiden alle 21-vuotiaiden maajoukkueessa, joista kolme kuului alle 21-vuotiaiden EM-turnaukseen 2023 ja yksi oli ystävyysottelu. Hän sai kutsun Alankomaiden A-maajoukkueeseen EM-karsintojen otteluun Gibraltaria vastaan maaliskuussa 2023. Hän pelasi ensimmäiset A-maaottelunsa loka-marraskuun 2023 neljässä EM-karsintaottelussa, vastustajina Ranska, Kreikka, Irlanti ja Gibraltar. Maaliskuussa 2024 hän pelasi viidennen A-maaottelunsa ja saman vuoden kesäkuussa ennen EM-kilpailuja kaksi seuraavaa. Hän pelasi EM-kilpailuissa 2024 täyden ajan välieriin edenneen Alankomaiden kaikissa kuudessa ottelussa, joissa hän päästi seitsemän maalia ja piti kahdessa ottelussa vastustajan maaleitta. Hän on elokuun 12. päivään 2025 mennessä pelannut 20 maaottelua.
Korsikan ralli 1990

Korsikan ralli 1990 (viralliselta nimeltään "34. Tour de Corse - Rallye de France") oli rallin maailmanmestaruussarjan kilpailu kaudella 1990. Kilpailu järjestettiin 6. – 9. toukokuuta 1990 Ajacciossa. Kilpailu oli kauden viides ja erikoiskokeiden yhteispituus oli .
Kilpailuun ilmoittautui 97 autokuntaa, joista 94 lähti kilpailuun ja 48 pääsi maaliin.
Kotvio (yritys)

Kotvio Osakeyhtiö (nimi vuoteen 1920 saakka "Ruoveden Saha-, Mylly- ja Sähkö Oy") oli suomalainen Ruoveden kirkonkylän Kotvioniemellä toiminut pääasiassa vientisahausta harjoittanut metsäteollisuusyritys. Yhtiö oli toiminnassa 1917–1989, se lakkautettiin vuonna 1997.
Yrityksen perusti lokakuussa 1916 joukko Näsijärven ja siihen laskevien vesistöjen varrella metsiä omistaneita henkilöitä. Sahan rakentaminen aloitettiin heinäkuussa 1918 ja sahaustoiminta alkoi toukokuussa 1919. Toiminimi muutettiin 1920 Kotvio Osakeyhtiöksi. Vuonna 1930 Kotviolla oli saha- ja puutavaraliikkeen ohella halkoliike Tampereella sekä Ruovedellä mylly, sähkölaitos ja autokorjaamo. Yhtiö harjoitti sahaustoiminnan lisäksi myös sähköntuotantoa ja vuoteen 1971 saakka sillä oli lisäksi viljamylly. Kotvio Oy:n sahatavaraproomuja ja tukkilauttoja varten yhtiöllä oli kaksi omaa hinaajaa S/S Kotvio ja S/S Kotvio II.
Vuonna 1936 Kotvio Oy osti Virtain Koron kylässä toimineen Huvilan Saha Oy:n. Tämä sahan olivat perustaneet virtolaiset maanviljelijät 1920-luvun alussa ja se oli joutunut 1930-luvun alussa tapahtuneen konkurssin jälkeen Kansallis-Osake-Pankin haltuun. Huvilan saha toimi sitten vuoteen 1960 saakka. Vuonna 1980 Kotvio Oy tuotti 58 000 kuutiometriä sahatavaraa ja vuonna 1984 yhtiön liikevaihto oli 33 miljoonaa markkaa, henkilökuntaa oli tällöin 140. Valtaosa yhtiön sahatavarasta meni vientiin. Kotvio Oy hakeutui konkurssiin vuonna 1989, yhtiön sahalaitos oli tässä vaiheessa jo vanhentunut.
Kotvionniemen alue on sahan lopettamisen jälkeen puhdistettu ja sinne on rakennettu asuintaloja. Sahan rakennuksista on jäljellä tiilinen voima-asema ja sen savupiippu.